open-index/open-wikipedia-markdown huggingface dataset:
Βουντούχλα Αχαΐας

Ο όρος «Βουντούχλα» αφορά τοπωνύμιο, χείμαρρο, αρχαία πόλη και πεδινή έκταση (κάμπο) του Νομού Αχαΐας.

## Τοποθεσία
# Πιο συγκεκριμένα πρόκειται για μία περιοχή του πρώην Δήμου Τριταίας, στην οποία διοργανώνεται κάθε χρόνο από το 1901 εμποροπανήγυρη - ζωοπανήγυρη, σύμφωνα μάλιστα με την πρόβλεψη σχετικού βασιλικού διατάγματος.
# Με τον ίδιο όρο υπάρχει και χείμαρρος, που διασχίζει την ευρύτερη περιοχή, τον λεγόμενο *κάμπο της Βουντούχλας*, σε πολλά τμήματα κατά μήκος σχεδόν της διαδρομής της Εθνικής Οδού Πατρών-Τριπόλεως («111») και χύνεται στον χείμαρρο Σκουροπόταμο, νοτίως των Πανουσαίικων.
# «Οροπέδιο της Βουντούχλας» θεωρείται σχεδόν όλη η πεδινή και ημιορεινή περιοχή του πρώην δήμου Τριταίας, την οποία διαρρέει ο ομώνυμος χείμαρρος και διασχίζει η Εθνική Οδός Πατρών-Τριπόλεως («111»), έχοντας ως βορειότερο σημείο της το χωριό Χιόνα και το Κομποβούνι, νοτιότερο σημείο της είναι το χωριό Καρπέτα, ενώ δυτικό όριό της είναι η λεγόμενη λοφοσειρά *Καλάνη*. Βρίσκεται σε υψόμετρο 409 μέτρα.
# Σύμφωνα με την λαϊκή παράδοση της περιοχής εκεί υπήρχε αρχαία πόλη που οι βοσκοί έλεγαν ότι τα κατσίκια πηδούσαν από κεραμίδι σε κεραμίδι. Ο Γερμανός ιστορικός Γουσταύος Χέρτσμπεργκ αναφέρει κώμη με το όνομα «Βουνδούκλα» στην περιοχή τον 9ο-10ο αιώνα μ.Χ.

## Λοιπά στοιχεία
Στα τέλη του 19ου αιώνα υπήρχαν στην ευρύτερη περιοχή της Βουντούχλας δύο χάνια για τη εξυπηρέτηση των διερχομένων, αυτά του "Καραχάλιου" και του "Μπαλάση".

Το τοπωνύμιο είναι το πιθανότερο σλαβικής προέλευσης .

## Παραπομπές


## Πηγές
* *Αχαΐα. Χάρτης νομού & σχέδια πόλεων*, Χάρτης του νομού σε κλίμακα 1:100.000 συμβατός με GPS, Εκδόσεις Όραμα, Ραφήνα Αττικής, χ.χ. ISBN 978-960-448-606-9.

## Βιβλιογραφία
* Alfred Philippson, *Ethnographische karte des Peloponnes*, Petermanns Mitteilungen, 1890.
* Νίκος Τόμπρος, «Ταξιδεύοντας στον Μοριά κατά την περίοδο της οθωμανικής κυριαρχίας: Παρόδιοι σταθμοί και χώροι φιλοξενίας» στο: ''Πρακτικά 3ου Διεθνούς Συνεδρίου Ανατολικών και Αφρικανικών Σπουδών, Η Πελοπόννησος κατά την Τουρκοκρατία και τη Βενετοκρατία (1460-1821), Γαστούνη 5-7 Σεπτεμβρίου 2008''. (υπό έκδοση) (ηλεκτρονικό έγγραφο. απαιτείται σύνδεση.)
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Βουντούχλα.
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

## Εξωτερικοί σύνδεσμοι
* Η περιοχή της Βουντούχλας και το Βουντουχλιάτικο ρέμα στον χάρτη. topoguide.gr. Ανακτήθηκε: 18/04/2018.

Κατηγορία:Δήμος Τριταίας
Κατηγορία:Δήμος Ερυμάνθου
Κατηγορία:Ποταμοί της Αχαΐας
Κατηγορία:Οροπέδια της Ελλάδας
Κατηγορία:Πόλεις της αρχαίας Αχαΐας
Κατηγορία:Ηλειακός Πηνειός
Β΄ Εθνική ποδοσφαίρου ανδρών 1998-99

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1998-99** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση
Στο πρωτάθλημα Β΄ Εθνικής του 1998-99 δεν υπήρξε κάποια καινοτομία σε σχέση με εκείνο της προηγούμενης σεζόν 1997-98. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
***Ομάδες (18)**
***Πρωταθλητής**: **[[Α.Ο. Τρίκαλα]]**, άνοδος στην Α΄ Εθνική.
****Δευτεραθλητής**: **[[Παναχαϊκή Γ.Ε. (ποδόσφαιρο)|Παναχαϊκή]]**, άνοδος στην Α΄ Εθνική.
****Τριταθλητής**: **[[Π.Σ. Καλαμάτα]]**, άνοδος στην Α΄ Εθνική.
***Υποβιβασμός (4)**: Δόξα Βύρωνα, Λύκοι Καλοχωρίου, Νίκη Βόλου, Εδεσσαϊκός.
****Υποβιβασμός από Α΄ Εθνική (3)**: Πανελευσινιακός, Γ.Α.Σ. Βέροια, Εθνικός Πειραιώς. 
****Άνοδος από Γ΄ Εθνική (4)**:  Α.Ο. Αιγάλεω, Φ.Α.Σ. Νάουσα, Ολυμπιακός Βόλου, Παναιγιάλειος.

### Πρώτοι σκόρερ
Οι 3 πρώτοι σκόρερ ήταν:

***22 γκολ**: Γιώργος Κιούρκος (Καλλιθέα). 
***16 γκολ**:  Μίοντραγκ Μένταν (ΠΑΣ Γιάννινα).
***14 γκολ**:  Μίλος Ντάμπιτς (Λύκοι).

## Βαθμολογία

## Αναφορές


## Πηγές

* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 508.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 226-232.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1998-1999
Χάλκινος καθρέπτης (Μητροπολιτικό Μουσείο Τέχνης, αρ. 07.259)

Στην συλλογή του Μητροπολιτικού Μουσείου Τέχνης στην Νέα Υόρκη εκτίθενται με αριθμό ευρετηρίου 07.259 χάλκινος καθρέφτης εξαιρετικής καλλιτεχνικής αξίας που αγοράστηκε το 1907. Βρέθηκε στην Πελοπόννησο, ίσως στην Ήλιδα.
## Περιγραφή
Το πίσω μέρος του καθρέφτη είναι διακοσμημένο με ανάγλυφη παράσταση δύο Πανών που μαλώνουν ενώ επεμβαίνει ο Έρωτας. Οι δύο Πάνες μαλώνουν σαν μικρά παιδιά, αφού ο ένας (στα αριστερά) κρατάει τον άλλο από το χέρι, ενώ αυτός προσπαθεί να του ξεφύγει. Αντικείμενο της διαμάχης είναι ένα μικρό πουγκί με γκαζάκια. Η σκηνή διαδραματίζεται σε κάποιο βουνίσιο δάσος.

Ο καθρέπτης έχει διάμετρο 13,3 εκατοστά.

## Πηγές

*  Στοιχεία από τη βάση δεδομένων του Μητροπολιτικού Μουσείου Τέχνης (χωρίς φωτογραφία)
* 

Κατηγορία:Έργα γλυπτικής
Κατηγορία:Τέχνεργα
Κατηγορία:Ύστερη κλασική τέχνη
Κατηγορία:Εκθέματα στο Μητροπολιτικό Μουσείο Τέχνης
Παγκόσμιο πρωτάθλημα καλλιτεχνικής παγοδρομίας 2011

thumb|right|200px|Τελετή έναρξης

Το **Παγκόσμιο Πρωτάθλημα Καλλιτεχνικού Πατινάζ 2011** είναι παγκόσμιο πρωτάθλημα καλλιτεχνικού πατινάζ για τη χρονιά 2010-11. Το παγκόσμιο πρωτάθλημα πατινάζ αποτελεί ετήσιος διαγωνισμός.

Η διοργάνωση αρχικά αποφασίστηκε να γίνει στο Ναγκάνο της Ιαπωνίας, αλλά αργότερα αποφασίστηκε να γίνει στο Τόκιο, στο Εθνικό Γυμνάσιο Γιογιόγκι. Η διοργάνωση αναβλήθηκε εξαιτίας του σεισμού και του τσουνάμι στην Ιαπωνία, αλλά αργότερα αποφασίστηκε να γίνει στη Μόσχα.

## Τόπος διεξαγωγής
	 	
Μετά τον σεισμό στην Ιαπωνία αποφασίστηκε η μεταφορά του τόπου διεξαγωγής σε άλλη χώρα. Στις 22 Μαρτίου 2011, η Παγκόσμια Ένωση Καλλιτεχνικού Πατινάζ ανακοίνωσε τις 6 υποψήφιους τόπους διεξαγωγής του πρωταθλήματος.
	 		 	
* **[[Βανκούβερ]]**, Καναδάς                                 
* **[[Λέικ Πλάσιντ]] ή [[Κολοράντο Σπρίνγκς]]**, ΗΠΑ 		 	
* **[[Μόσχα]]**, Ρωσία 
* **[[Ζάγκρεμπ]]**, Κροατία
* **[[Τούρκου]]**, Φινλανδία
* **[[Γκρατς]]**, Αυστρία 
	
Στις 24 Μαρτίου, η ΠΕΚΠ ανακοίνωσε ότι η διοργάνωση θα γίνει στη Μέγκασπορτ Αρένα στη Μόσχα.

## Νικητές

## Παραπομπές



## Εξωτερικοί σύνδεσμοι

* ISU page
* Official site 
* Starting Order/ Results

2011
Στλεγγίς (Μητροπολιτικό Μουσείο Τέχνης, αρ. 11.107)

Στην συλλογή του Μητροπολιτικού Μουσείου Τέχνης στην Νέα Υόρκη εκτίθενται με αριθμό ευρετηρίου 11.107 χάλκινη στλεγγίδα που αγοράστηκε στην Αθήνα.
## Περιγραφή
Έχει μήκος 27 εκατοστά. Το χερούλι είναι μεγάλο για να χωράει την παλάμη που το συγκρατούσε. Η λεπίδα είναι πλατιά και σχηματίζει ορθογώνια καμπύλη. 
## Πηγές

*  Στοιχεία από τη βάση δεδομένων του Μητροπολιτικού Μουσείου Τέχνης (χωρίς φωτογραφία)
* 

Κατηγορία:Ύστερη κλασική τέχνη
Κατηγορία:Τέχνεργα
Κατηγορία:Εκθέματα στο Μητροπολιτικό Μουσείο Τέχνης
Σχεσιακή βάση δεδομένων

thumb|Διάγραμμα της σχέσης δύο πινάκων
Με τον όρο **σχεσιακή βάση δεδομένων** εννοείται μία συλλογή δεδομένων οργανωμένη σε συσχετισμένους πίνακες που παρέχει ταυτόχρονα ένα μηχανισμό για ανάγνωση, εγγραφή, τροποποίηση ή και πιο πολύπλοκες διαδικασίες πάνω στα δεδομένα. Ο σκοπός μιας βάσης δεδομένων είναι η οργανωμένη αποθήκευση πληροφορίας και η δυνατότητα εξαγωγής της πληροφορίας αυτής, ιδίως σε πιο οργανωμένη μορφή, σύμφωνα με ερωτήματα που τίθενται στη σχεσιακή βάση δεδομένων. Τα δεδομένα είναι δυνατόν να αναδιοργανώνονται με πολλούς διαφορετικούς τρόπους, σε νοητούς πίνακες, χωρίς να είναι απαραίτητη η αναδιοργάνωση των φυσικών πινάκων που τα αποθηκεύουν. Τη σχεσιακή βάση δεδομένων επινόησε ο Έντγκαρ Κοντ το 1970.

Οι ερωτήσεις, είτε από το χρήστη είτε από λογισμικό, προς τη βάση δεδομένων, γίνονται συνήθως μέσω της διαδεδομένης διαλογικής γλώσσας SQL (Structured Query Language). Εκτελώντας ερωτήματα ο χρήστης (ή το λογισμικό που εκπροσωπεί το χρήστη) είναι δυνατόν, ανάλογα με τα δικαιώματά του, να δημιουργήσει, να μεταβάλλει και να διαγράψει δεδομένα στη βάση, ή να ανασύρει πληροφορίες με σύνθετα κριτήρια αναζήτησης.

## Το μοντέλο
Οι πρώτοι τύποι βάσεων δεδομένων χρησιμοποίησαν ιεραρχικά μοντέλα ταξινόμησης ή μοντέλα δικτύων (ιδιοκτήτης/μέλος). Η εξέλιξη στο σχεσιακό μοντέλο σχετίζεται με τη δυνατότητα συσχέτισης των πινάκων μέσω διακριτών πεδίων. Για το συσχετισμό δύο πινάκων αρκεί ένα κοινό πεδίο, χαρακτηριστικό που κάνει το μοντέλο ευέλικτο.


```
Πίνακας συγγραφέων
 
ID Key	Όνομα (πεδίο) 	   Επώνυμο (πεδίο)	Ηλικία (πεδίο)
1	Νικόλαος           Καζαντζάκης	        62
2	Στρατής	           Μυριβήλης	        58
3	Μενέλαος           Λουντέμης	        29

Πίνακας τίτλων

Τίτλος (πεδίο)                  Συγγραφέας (Χρήση Κλειδιού)    
Ένα παιδί μετράει τ' άστρα	3
Ασκητική                 	1
Η δασκάλα με τα χρυσά μάτια	2
```


## Σχεσιακές βάσεις δεδομένων
*Oracle
*MySQL
*Microsoft SQL Server
*PostgreSQL

## Σημειώσεις-παραπομπές


Κατηγορία:Βάσεις δεδομένων
Η Διεθνής

***Η Διεθνής*** είναι επαναστατικό διεθνιστικό τραγούδι. Είναι ο ύμνος του παγκόσμιου κομμουνιστικού κινήματος. Η μουσική της Διεθνούς έχει γραφτεί από τον Πιερ Ντε Γκεϋτέρ (Pierre De Geyter) και οι αρχικοί στίχοι, στα Γαλλικά, από τον Ευγένιο Ποτιέ (Eugène Pottier). Οι στίχοι της έχουν μεταφραστεί σε πολλές γλώσσες του κόσμου. Χρησιμοποιήθηκε και ως εθνικός ύμνος της Σοβιετικής Ένωσης από το 1922 μέχρι το 1944.

## Στίχοι στα ελληνικά
Η απόδοση στα ελληνικά έχει ως εξής:

Εμπρός της γης οι κολασμένοι
Της πείνας σκλάβοι εμπρός-εμπρός
Το δίκιο απ' τον κρατήρα βγαίνει
Σα βροντή σαν κεραυνός

Φτάνουν πια της σκλαβιάς τα χρόνια
Τώρα εμείς οι ταπεινοί της γης
Που ζούσαμε στην καταφρόνια
Θα γίνουμε το παν εμείς.

Στον Αγώνα Ενωμένοι
Κι ας μη λείψει κανείς
Ω! Να 'τη, μας προσμένει
Στον κόσμο η Διεθνής.

Θεοί, αρχόντοι, βασιλιάδες
Με πλάνα λόγια μας γελούν
Της γης οι δούλοι κι οι ραγιάδες
Μοναχοί τους, θα σωθούν

Για να σπάσουμε τα δεσμά μας
Για να πάψει πια η σκλαβιά
Να νιώσουν πρέπει τη γροθιά μας
Και της ψυχής μας τη φωτιά

Στον Αγώνα Ενωμένοι
Κι ας μη λείψει κανείς
Ω! Να 'τη, μας προσμένει
Στον κόσμο η Διεθνής.

Εμπρός, μονάχη μας ελπίδα
Ειν' η σφιγμένη μας γροθιά
Κάτω οι πολέμοι και η πατρίδα
Ζήτω, ζήτω η λευτεριά

Και αν τολμήσουν και αντικρίσουν
της ψυχής μας τους κεραυνούς
θα δούνε τότε αν μπορούνε
πως θα είναι οι σφαίρες μας για αυτούς

Στον Αγώνα Ενωμένοι
Κι ας μη λείψει κανείς
Ω! Να 'τη, μας προσμένει
Στον κόσμο η Διεθνής.

## Παραπομπές


## Εξωτερικοί σύνδεσμοι

* Η Διεθνής σε εκδήλωση του ΚΚΕ
* Η Διεθνής στα ισπανικά, σε εκδηλώσεις για την 1 Μάη στην Κούβα
* Η Διεθνής στα ρώσικα, από τη χορωδία του Κόκκινου Στρατού

Κατηγορία:Πολιτικά τραγούδια
Κατηγορία:Επαναστατικά τραγούδια
Κατηγορία:Εθνικοί ύμνοι
Κατηγορία:Κομμουνισμός
Κατηγορία:Μαρξισμός
Κατηγορία:Τραγούδια του 1871
Κατηγορία:Πολύγλωσσα τραγούδια
Κατηγορία:Τραγούδια διαμαρτυρίας
Βυλισσός

Ο **Βυλισσός** ή και *Βύλισσος* είναι ένας μικρός ποταμός της Αχαΐας. Πηγάζει από περιοχή κοντά στο όρος Σκόλλις και χύνεται στον Πηνειό ποταμό, κοντά στα χωριά Πόρτες, Κάλφας και Γάλαρος. Έχει μήκος 17,3 χιλιόμετρα.

Διαρρέει την ομώνυμη μικρή κοιλάδα ανατολικά του όρους Σκόλλις στον δήμο Δυτικής Αχαΐας στα όρια της δημοτικής ενότητας Ωλενίας. Διέρχεται πολύ κοντά από το χωριό Χαραυγή.

Μελετάται από το 2011 η πιθανή δημιουργία λιμνοδεξαμενής κοντά στο χωριό Κάλφας στην οποία θα διοχετεύονται ύδατα από τον ποταμό, για την εξυπηρέτηση των αρδευτικών αναγκών της ευρύτερης περιοχής.

## Παραπομπές και υποσημειώσεις


## Πηγές
* *Αχαΐα*, Χάρτης του νομού σε κλίμακα 1:100.000 με τη συνεργασία της Τ.Ε.Δ.Κ. Αχαΐας, Road Editions. ISBN 960-8481-98-8. [Χάρτης σχεδιασμένος σε συνεργασία με τη Γεωγραφική Υπηρεσία Στρατού.]
* Υ.Π.Ε.Κ.Α.-Ειδική Γραμματεία Υδάτων, *[https://web.archive.org/web/20171209214049/http://www.ypeka.gr/LinkClick.aspx?fileticket=T4DDG1hqQMY=&tabid=252&language=el-GR Εφαρμογή Οδηγίας 2007/60/ΕΚ. Προκαταρκτική Αξιολόγηση Κινδύνων Πλημμύρας]*, Αθήνα 2012. (ηλεκτρονικό έγγραφο)

## Εξωτερικοί σύνδεσμοι
* Η περιοχή του ρου του Βυλισσού στον χάρτη. topoguide.gr. Ανακτήθηκε: 21/12/2017.

Κατηγορία:Ποταμοί της Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Πυραμίδα του Σέσωστρι Α΄

thumb|right|250px|Κάτοψη του σχεδίου της πυραμίδας
Η **Πυραμίδα του Σέσωστρι Α´** βρίσκεται 1,6 χιλιόμετρα νότια της πυραμίδας του Αμενεμχέτ και κατασκευάστηκε από τον φαραώ Σέσωστρι Α΄ της 12ης δυναστείας.

## Περιγραφή
Η πυραμίδα ακολουθεί τον οικοδομικό ρυθμό του παλαιού βασιλείου. Ο ναός της πυραμίδας είναι πιστό αντίγραφο ναού της 6ης δυναστείας. Η κατασκευή της πυραμίδας περιέχει αρκετές βελτιώσεις σε σχέση με αρχαιότερες. Στην διάρκεια των αιώνων αφαιρέθηκε σημαντικό μέρος της εξωτερικής οικοδομικής ύλης, με αποτέλεσμα σήμερα να φαίνεται ο γυμνός πυρήνας της πυραμίδας.

Η πυραμίδα κτίστηκε μεταξύ του 10ου και του 24ου έτους της βασιλείας του φαραώ. Η νεκρική αίθουσα στο εσωτερικό της πυραμίδας είναι πλημμυρισμένη με νερό και προς το παρόν δεν έχει εξερευνηθεί. 

Αρχικά δίπλα στην πυραμίδα ήταν κτισμένες άλλες εννέα πυραμίδες στις οποίες ήταν ενταφιασμένες η γυναίκα του φαραώ και οι θυγατέρες του. Ο τάφος της Νόφρου και μιας από τις θυγατέρες έχουν εξακριβωθεί, ενώ οι υπόλοιπες πυραμίδες είναι συλημένες και τα ονόματα των τάφων είναι κατεστραμμένα.

## Ανασκαφές
Πρώτες ανασκαφές έγιναν το 1894 από τους J. Gautier και Gustave Jéquier. Το 1906 μέχρι το 1943 έγιναν ανασκαφές υπό την διεύθυνση του Μητροπολιτικού Μουσείου Τέχνης. Από το 1984 ως το 1997 συνέχισε τις ανασκαφές ο Dieter Arnold, ο οποίος και δημοσίευσε λεπτομέρειες του κτίσματος. 

## Πηγές
* Dieter Arnold: *The pyramid of Senwosret I*, New York 1988, ISBN 0-87099-506-5
* Dieter Arnold: *The pyramid complex of Senwosret I*, New York 1992 ISBN 0-87099-612-6

## Εξωτερικοί σύνδεσμοι
* 

Κατηγορία:Αρχαία Αίγυπτος
Σεσωστρις Α
Στέφανος Μουσούρος (πρεσβύτερος)

Ο **Στέφανος Μουσούρος**, (ο πρεσβύτερος), ήταν ελληνικής καταγωγής εγκατεστημένος στη Κωνσταντινούπολη καταγόμενος πιθανώς από τον κρητικό ιστορικό κλάδο των Μουσούρηδων. Φέρεται να ήταν ιδιαίτερα ευκατάστατος και με υψηλή μόρφωση.

Νυμφεύτηκε την Κασσάνδρα Ιωαννίδου, που καταγόταν από το Αρναούτκιοϊ (Μεγάλο Ρέμα), δυτική περιφέρεια της Κωνσταντινούπολης,  με την οποία απέκτησε τρεις γιους τον Ιωάννη, τον Κωνσταντίνον και τον Παύλο. Μετά τον θάνατό του, η σύζυγός του Κασσάνδρα παντρεύτηκε τον υπερεβδομηντάχρονο Βασίλειο Γύγκη μεγαλοεπιχειρηματία και τραπεζίτη του Σουλτάνου με τον οποίο απέκτησε δύο ακόμα γιους, τον Γεώργιο και τον Μελέτιο, οι οποίοι ανατράφηκαν μαζί με τους ετεροθαλείς αδελφούς τους διατηρώντας το επίθετο Μουσούρος - Γκύκης (όπως φέρεται έτσι να εξελίχθηκε το αρχικό επίθετο Γύγκης ή Γύγγης).

Κατηγορία:Έλληνες λόγιοι του 18ου αιώνα
Πυραμίδα του Αμενεμχέτ Α'

thumb|right|250px|Κάτοψη του σχεδίου της πυραμίδας.
Η **πυραμίδα του φαραώ Αμενεμχέτ Α´** βρίσκεται σε έναν λόφο κοντά στην αρχαία αιγυπτιακή πόλη Ίτι-Τάουι. Έχει μήκος πλευράς 84 μέτρα, ύψος 55 μέτρα και κλίση 54 μοίρες και 27 λεπτά. 
## Ιστορική αναδρομή
Ο φαραώ Αμενεμχέτ Α' ήταν ιδρυτής της 12ης δυναστείας. Μετέφερε την πρωτεύουσα του κράτους προς τον βορά και την ονόμασε Ίτι Τάουι, που σημαίνει «κατακτητής των δύο χωρών», εννοώντας τις δύο περιοχές, οι οποίες αποτελούσαν την αρχαία Αίγυπτο. Στην πρωτεύουσα αυτή έκτισε την πυραμίδα του, σύμφωνα με την οικοδομική παράδοση του Παλαιού Βασιλείου.

## Περιγραφή της πυραμίδας
Η πυραμίδα είναι κατασκευασμένη από λίθους ασβεστόλιθου, με προέλευση τα γειτονικά λατομεία. Χρησιμοποιήθηκε επίσης υλικό της πυραμίδας του Χέοπα και της πυραμίδας του Χεφρήνου. Στο εσωτερικό της είναι γεμισμένη με άμμο, πλίνθους και πέτρες. Εξωτερικά είναι καλυμμένη με επένδυση από ασβεστόλιθο.

Το άνοιγμα της εισόδου της πυραμίδας βρίσκεται στην βορεινή πλευρά, στο ίδιο ύψος με το έδαφος. Επάνω από την είσοδο βρίσκονταν ένας ναός με ανάγλυφη παράσταση πύλης από γρανίτη. Από την είσοδο ξεκινάει λοξός διάδρομος, που οδηγεί στο κέντρο της πυραμίδας και καταλήγει σε έναν χώρο υποδοχής, ο οποίος περιέχει μια κατακόρυφη καταπακτή, η οποία καταλήγει σε πηγάδι με νερό. Το πηγάδι αυτό είναι μέρος της νεκρικής αίθουσας, η οποία προς το παρόν δεν έχει εξερευνηθεί.

Γύρω από την πυραμίδα υπήρχαν δύο τείχη. Το εσωτερικό τείχος ήταν κατασκευασμένο από ασβεστόλιθο και περιείχε την πυραμίδα και έναν ναό, ο οποίος ήταν κτισμένος επάνω σε ευθυγραμμισμένο πλάτωμα. Ο ναός έχει καταστραφεί εντελώς, εκτός από ένα ανάγλυφο πόρτας και τον βωμό που βρέθηκαν. Ο βωμός είναι διακοσμημένος με σκηνή πομπής θυσίας. Ένας δρόμος οδηγούσε από την ναό της πεδιάδας στον νεκρικό ναό. Ο δρόμος αυτό ήταν ακάλυπτος, και ήταν περιστοιχισμένος με τοίχους από ασβεστόλιθο, και πλούσια διακοσμημένος με ανάγλυφες παραστάσεις, στο καλλιτεχνικό ρυθμό του παλαιού βασιλείου. Ο ναός της πεδιάδας είναι πλημμυρισμένος από νερό και προς το παρόν δεν έχει εξερευνηθεί.

Το εξωτερικό τείχος είναι κτισμένο από πλίνθινα τούβλα και περιέχει την πυραμίδα, τον νεκρικό ναό, μερικούς μασταμπάδες, και 22 τάφους. Στους τάφους αυτούς τοποθετήθηκαν τα υπόλοιπα μέλη της οικογένειας και η αυλή του παλατιού.

## Πηγές

*Miroslav Verner: *Die Pyramiden.* Rowohlt, Reinbek 1999, ISBN 3499608901, S. 434–437.

Κατηγορία:Αρχαία Αίγυπτος
Αμενεμχέτ Α'
Logname

Το **logname** (από τις αγγλικές λέξεις **Login Name**) είναι πρόγραμμα του λειτουργικού συστήματος Unix και των συστημάτων συμβατών με αυτό, που εμφανίζει το όνομα του χρήστη που εκτελεί την εντολή. Αντιστοιχεί στη μεταβλητή περιβάλλοντος LOGNAME στο περιβάλλον του συστήματος. Η κλήση συστήματος **logname** και η αντίστοιχη εντολή εμφανίστηκαν για πρώτη φορά στο UNIX System III.


```bash
Χρήση: logname
Εμφανίζει το όνομα του τρέχοντα χρήστη.
```


## Δείτε επίσης
* Κατάλογος βοηθημάτων του Unix
* whoami

Κατηγορία:Unix
Ιωάννης Μουσούρος

Ο **Ιωάννης Μουσούρος** ήταν ελληνικής καταγωγής οθωμανός υπήκοος, κάτοικος της Κωνσταντινούπολης. Ήταν πρωτότοκος γιος του Στέφανου Μουσούρου και της Κασσάνδρας, (το γένος Ιωαννίδου), και αδελφός του Κωνσταντίνου και Παύλου Μουσούρων. 

Ο Ιωάννης φέρεται να σπούδασε στην Ευρώπη όπου επιστρέφοντας εμφανίζεται αρχικά ως λόγιος, ασχολούμενος στη συνέχεια έντονα με τη δημοσιογραφία. Γρήγορα αναδείχθηκε σ΄ αυτή όπου και υπήρξε ο πρώτος εκδότης ελληνικής εφημερίδας στη Κωνσταντινούπολη που έφερε τον τίτλο "Φάρος του Βοσπόρου".
 
Κερδίζοντας επίσης την εκτίμηση του Σουλτάνου και της Υψηλής Πύλης υπήρξε ο πρώτος ελληνικής καταγωγής σύμβουλος του Ανωτάτου Δικαστηρίου της Οθωμανικής Αυτοκρατορίας που ιδρύθηκε επί Σουλτάνου Αμπντούλ Αζίζ.

## Πηγές
* "Μεγάλη Ελληνική Εγκυκλοπαίδεια" τομ.ΙΖ΄, σελ.441.
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990,  σελ.112

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Οθωμανοί δημοσιογράφοι
Κατηγορία:Οθωμανοί εκδότες
Agda

Το **Agda** είναι βοηθός αποδείξεων (proof assistant), δηλ. ένα πρόγραμμα υπολογιστή που μπορεί να ελέγχει μαθηματικές αποδείξεις. Αποτελεί ένα διαλογικό σύστημα για την ανάπτυξη κατασκευαστικών αποδείξεων σε μια παραλλαγή της Ιντουισιονιστικής Θεωρίας Τύπων του Περ Μάρτιν-Λεφ (Per Martin-Löf). Μπορεί να θεωρηθεί γλώσσα συναρτησιακού προγραμματισμού με εξαρτώμενους τύπους. Το Agda αναπτύχθηκε από τον Ουλφ Νόρελ, μεταδιδακτορικό ερευνητή του Πανεπιστημίου Τεχνολογίας του Τσάλμερς (Chalmers University of Technology).

Το Agda βασίζεται στην ιδέα του απευθείας χειρισμού των όρων μιας απόδειξης, και όχι στις τακτικές (tactics): μια απόδειξη είναι όρος, όχι σενάριο με τακτικές. Η γλώσσα έχει κλασικές προγραμματιστικές δομές, όπως οι τύποι δεδομένων και οι εκφράσεις ανάλυσής τους (case-expressions), οι υπογραφές (signatures) και οι εγγραφές (records), οι εκφράσεις let και οι μονάδες κώδικα (modules). Το σύστημα παρέχει μια διεπαφή για τον διορθωτή Emacs και μια γραφική διεπαφή, την Alfa.

## Agda 2
Η τρέχουσα έκδοση του Agda, το Agda 2, αναπτύχθηκε στο Τσάλμερς από τον Ουλφ Νόρελ. Η σύνταξη έχει αλλάξει σε σχέση με το Agda 1 (αν και αναπτύσσονται και κάποια εργαλεία μετατροπής), με ένα χαρακτηριστικό που εισάγεται να είναι οι έμμεσες μεταβλητές (implicit variables), οι οποίες μπορούν να παραλειφθούν όταν προκύπτουν από τα συμφραζόμενα. Το Agda 2 χρησιμοποιεί εκτενώς το πρότυπο Unicode για πιο ευανάγνωστες αποδείξεις.

Το Agda 2 παρέχει είτε ένα εργαλείο της γραμμής εντολών, είτε ένα ισχυρό τρόπο εργασίας σε Emacs, που αναπτύχθηκε από το Μακότο Τακεγιάμα και το Νιλς Άντερς Ντάνιελσον.

Το Agda 2 είναι παρόμοιο με τη γλώσσα Epigram.

## Αναφορές
* C. Coquand et al. An Emacs interface for type directed support constructing proofs and programs. ENTCS 2006. https://web.archive.org/web/20110722063632/https://mailserver.di.unipi.it/ricerca/proceedings/ETAPS05/uitp/uitp_p05.pdf
* A. Abel, et al. Verifying Haskell Programs Using Constructive Type Theory, ACM SIGPLAN Workshop Haskell'05, Tallinn, Estonia, 30 September 2005 http://www.tcs.informatik.uni-muenchen.de/~abel/haskell05.pdf 
* M. Benke et al. Universes for generic programs and proofs in dependent type theory. Nordic Journal of Computing, 10(4):265-289, 2003. https://web.archive.org/web/20060506031858/http://www.cs.chalmers.se/~marcin/Papers/universes.pdf
* T. Coquand et al. Connecting a Logical Framework to a First-Order Logic Prover. FroCos 2005, pp.&nbsp;285-301. http://www.cse.chalmers.se/~ulfn/papers/fol.pdf

## Εξωτερικοί σύνδεσμοι
* Η σελίδα του Agda 2 (ένα wiki), περιλαμβάνει τεκμηρίωση και σύνδεσμο προς εργαλείο αναφοράς σφαλμάτων 
* Η σελίδα της 1ης έκδοσης του Agda 

Κατηγορία:Λογική για Υπολογιστές
Κατηγορία:Συναρτησιακές γλώσσες προγραμματισμού
Κατηγορία:Τυπικές μέθοδοι
Κατηγορία:Ελεύθερο λογισμικό
1115 Σαμπάουντα

Η **Σαμπάουντα (Sabauda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,401. Ανακαλύφθηκε το 1928 από τον Ιταλό αστρονόμο Λουίτζι Βόλτα, που παρατηρούσε από το Τορίνο (Πίνο Τορινέζε), και πήρε το όνομά της από τη λατινική ονομασία του ιστορικού οίκου που κυβερνούσε την Ιταλία, του Οίκου της Σαβοΐας.

## Φυσικά χαρακτηριστικά
Η μέση διάμετρος της Σαμπάουντα εκτιμάται σε 68,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0711. Η Σαμπάουντα περιστρέφεται γύρω από τον εαυτό της μία φορά κάθε 6 ώρες και 45 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαμπαουντα
Άγαλμα της Ίσιδας αρ. 29 στην Γλυπτοθήκη του Μονάχου

Το άγαλμα από μαύρο βασάλτη απεικονίζει όρθια γυναικεία μορφή που φορεί μακρύ διαφανές ιμάτιο με τον κόμβο της θεάς Ίσιδος στο στήθος. Η μορφή προβάλλει το αριστερό πόδι, ενώ το δεξί πόδι είναι στάσιμο. Κρατεί τους βραχίονες και τα χέρια κάθετα, προσκολλημένα στο σώμα. Στο αριστερό χέρι κρατάει μια λεκάνη, στο δεξί μια ημισέληνο. Το κεφάλι δεν συνανήκει. Είναι κατασκευασμένο από διαφορετικό βασάλτη και φέρει λεπτομέρειες οι οποίες διακόπτονται στην ένωση με το σώμα. Επισκευές στη μύτη, στο κάτω τμήμα των μηρών και στα άκρα πόδια.

Ο κορμός του αγάλματος απεικονίζει τη θεά Ίσιδα και χρονολογείται στην ελληνιστική περίοδο. Το ανδρικό κεφάλι είναι σαϊτικής εποχής. 
## Πηγές
* 
* 

Κατηγορία:Αρχαία αιγυπτιακή τέχνη
Κατηγορία:Γλυπτοθήκη του Μονάχου
1113 Κάτια

μικρογραφία|Η τροχιά του αστεροειδούς 1113 Κάτια
Η **Κάτια (Katja)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,251. Ανακαλύφθηκε το 1928 από τη Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε πιθανότατα το όνομά της προς τιμή της Κάτια Ιόσκο, βοηθού στο αστεροσκοπείο από το οποίο έγινε η ανακάλυψη.

## Φυσικά χαρακτηριστικά
Η μέση διάμετρος της Κάτιας εκτιμάται σε 38,50 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,2071. Η Κάτια περιστρέφεται γύρω από τον εαυτό της μία φορά κάθε 18 ώρες και 28 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κατια
1114 Λωρραίνη

Η **Λωρραίνη (Lorraine)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,735. Ανακαλύφθηκε το 1928 από τον Γάλλο αστρονόμο Αλεξάντρ Σωμάς, που παρατηρούσε από τη Νίκαια της Γαλλίας, και πήρε το όνομα της από την ομώνυμη περιοχή της Γαλλίας. Η 1114 Λωρραίνη ήταν ο δεύτερος και τελευταίος αστεροειδής που ανακαλύφθηκε από τον συγκεκριμένο αστρονόμο. Ωστόσο, η Λωρραίνη ανακαλύφθηκε ανεξάρτητα μία ημέρα αργότερα και από τον Ιταλό αστρονόμο Λ. Βόλτα.

## Φυσικά χαρακτηριστικά
Η μέση διάμετρος της Λωρραίνης εκτιμάται σε 62,20 χιλιόμετρα. Ο φασματικός τύπος της είναι **Xc**, ενώ το άλβεδό της είναι 0,0501. Η Λωρραίνη περιστρέφεται γύρω από τον εαυτό της πιθανώς μία φορά κάθε 33 ώρες, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λωρραινη
Κατηγορία:Λωρραίνη
Ντρέντε

Το **Ντρέντε** () είναι επαρχία της Ολλανδίας στα βορειοανατολικά της χώρας. Η πρωτεύουσά της είναι το Άσσεν και συνορεύει με το Οφεράισσελ (νότια), το Φρίσλαντ (δυτικά), το Χρόνινγκεν (βόρεια) και τη Γερμανία (ανατολικά).

## Ιστορία
Σε αντίθεση με άλλες περιοχές των Κάτω Χωρών, το Ντρέντε είναι αραιά κατοικημένο από τα χρόνια του μεσαίωνα. Αν εξαιρέσει κανείς τις βιομηχανικές πόλεις του Άσσεν και του Έμμεν, η υπόλοιπη έκταση χρησιμοποιείται για αγροτική εκμετάλλευση. Η περιοχή κατοικείται από τα προϊστορικά χρόνια. Έχουν βρεθεί αντικείμενα που χρονολογούνται στα 150.000 π.Χ. και είναι τα αρχαιότερα της Ολλανδίας. Το Ντρέντε φαίνεται πως ήταν μια από τις πιο πυκνοκατοικημένες περιοχές της χώρας ως την Εποχή του Χαλκού. Τα πιο γνωστά ευρήματα είναι τύμβοι που κατασκευάστηκαν εκεί γύρω στα 3.500 π.Χ. 
Το όνομα Ντρέντε πρωτοεμφανίζεται σε έγγραφο του 820, ενώ στα αρχεία των ετών 1024-1025 αναφέρεται η φράση «κομητεία Ντρέντε». Η κομητεία αυτή παραδόθηκε από τον αυτοκράτορα Ερρίκο Β΄ στον Αρχιεπίσκοπο Ουτρέχτης Άνταλμποντ Β΄.
Μετά από τη μακρά υπαγωγή της στην Ουτρέχτη, η επαρχία περιήλθε στα χέρια των Αψβούργων του Καρόλου Κουίντου το 1528. Όταν δημιουργήθηκε η Δημοκρατία των Επτά Ενωμένων Επαρχιών των Κάτω Χωρών το 1581, το Ντρέντε συμπεριελήφθη σε αυτή αν και χωρίς επίσημο καθεστώς επαρχίας – λόγω της φτώχειας που επικρατούσε – ως τον Ιανουάριο του 1796. 
Λίγο πριν από την έναρξη του Β΄ Παγκοσμίου Πολέμου, η Ολλανδική κυβέρνηση έχτισε στο Χόοχαλεν στρατόπεδο υποδοχής Γερμανών Εβραίων που εγκατέλειπαν το Ναζιστικό καθεστώς. Κατά τραγική ειρωνεία, οι Γερμανοί χρησιμοποίησαν αργότερα τις εγκαταστάσεις αυτές ως στρατόπεδο συγκέντρωσης και μεταφοράς κρατουμένων. Ολλανδοί, Εβραίοι, Ρομά, αντάρτες και πολιτικοί αντιρρησίες μεταφέρθηκαν από το Χόοχαλεν σε άλλες γερμανικές και πολωνικές περιοχές προς εξόντωση.

## Οικονομία
Η αγροτική οικονομία παίζει σημαντικό ρόλο στο Ντρέντε, παράλληλα με κάποια βιομηχανικά κέντρα. Η απόλυτη ησυχία που χαρακτηρίζει την επαρχία αποτελεί, επίσης, κίνητρο για τουριστικές εξορμήσεις. Το Ντρέντε είναι ακόμα γνωστό για τους ποδηλάτες του, καθώς διαθέτει εκατοντάδες χιλιόμετρα ποδηλατοδρόμων που διασχίζουν δάση, κανάλια και όλες τις σημαντικές πόλεις της περιοχής. Το Ντρέντε διαθέτει ελάχιστους ποταμούς ή ρυάκια, σε αντίθεση με την υπόλοιπη χώρα.

## Γλώσσες
Ο μισός περίπου πληθυσμός του Ντρέντε μιλά Ολλανδικά και ο άλλος μισός την Ντρεντς, μια γλώσσα με αρκετές τοπικές διαλέκτους. Η γλώσσα Ντρεντς είναι επίσημα αναγνωρισμένη από την Ολλανδική κυβέρνηση και προστατεύεται επίσημα από την Ευρωπαϊκή Ένωση.

## Διοικητική διαίρεση
thumb|right|250px|Χάρτης του Ντρέντε
Μετά τη μεταρρύθμιση του 1996, οι δήμοι του Ντρέντε περιορίστηκαν σε μόνο δώδεκα. Οι περισσότεροι από αυτούς αποτελούν ενώσεις με άλλους πρώην μικρότερους δήμους. 
*Α εν Χούνζε
*Άσσεν
*Μπόρχερ-Όντοορν
*Κούφορντεν
*Ντε Βόλντεν
*Έμμεν
*Χόοχεφεεν
*Μέππελ
*Μίντεν-Ντρέντε
*Νόορντενφελντ
*Τυνάαρλο
*Βέστερφελντ

## Παραπομπές


## Εξωτερικοί σύνδεσμοι

*Επίσημος ιστότοπος της επαρχίας
*Πληροφορίες για ποδηλατοδρομίες
* 


Κατηγορία:Επαρχίες της Ολλανδίας
Επαρχία Φρίσλαντ

Το **Φρίσλαντ** () είναι επαρχία στα βόρεια της Ολλανδίας. Από το 1997 και ύστερα, επίσημο όνομά της έμεινε μόνο το φριζικό «Φρίσλαν» (Fryslân) αλλά το ολλανδικό «Φρίσλαντ» παραμένει ο πλέον γνωστός τίτλος της. Η επαρχία έχει συνολικά περίπου 646.000 κατοίκους και πρωτεύουσά της είναι το Λέουβαρντεν με 96.000 κατοίκους. Η Φρισία γενικότερα είναι μια γεωγραφική περιοχή που εκτός από την ολλανδική επαρχία Φρίσλαντ (δυτική Φρισία) περιλαμβάνει και μέρος της Γερμανίας (ανατολική Φρισία) και Δανίας (βόρεια Φρισία).

## Πολιτισμός και οικονομία
thumb|left|120px|Αγελάδες του Φρίσλαντ
Το Φρίσλαντ διαφέρει από τις υπόλοιπες επτά επαρχίες της Ολλανδίας καθώς διαθέτει ξεχωριστή γλώσσα (Δυτική φριζική) η οποία ομιλείται επίσης από αρκετούς πολίτες της διπλανής επαρχίας του Χρόνινγκεν. Η συναφής Ανατολική φριζική γλώσσα αποτελεί μέλος της φριζικής διαλέκτου της Γερμανίας και ομιλείται στις γερμανικές περιοχές του Σάτερλαντ και του Βόρειου Φρίσλαντ. 
thumb|left|120px|Άλογο του Φρίσλαντ
Το Φρίσλαντ στηρίζεται κυρίως στην αγροτική οικονομία. Οι διάσημες μαύρες και λευκές αγελάδες αλλά και το μαύρο άλογο του Φρίσλαντ προέρχονται από εκεί. Δεύτερος σημαντικός οικονομικός τομέας είναι ο τουρισμός με κύριους προορισμούς τις λίμνες στα νοτιοανατολικά και τα νησιά στα βόρεια της επαρχίας. Εξαιρετικής σπουδαιότητας είναι ακόμα οι 195 μύλοι της επαρχίας επί συνόλου 1.200 σε όλη τη χώρα.

## Αθλητισμός
Το Φρίσλαντ είναι γνωστό για το Πατινάζ ταχύτητας με τη μαζική συμμετοχή των κατοίκων του σε όλες τις ανάλογες διοργανώσεις της Ολλανδίας. Όταν τον χειμώνα οι θερμοκρασίες πέφτουν αρκετά ώστε να παγώσουν τα κανάλια, τότε διοργανώνεται ο παραδοσιακός «Γύρος των Επτά Πόλεων» (Έλφστεντεντοχτ) που καλύπτει απόσταση 200 χλμ επί πάγου. 
Άλλα γνωστά αθλήματα είναι η Φριζική χειροσφαίριση και το Φιρλιέπεν, μια μορφή άλματος επί κοντώ. Οι αθλητές του φιρλίεπεν θεωρούνται ολοκληρωμένοι καθώς το άθλημα απαιτεί τέλεια φυσική κατάσταση. Τα καλοκαίρια, οι κάτοικοι εξασκούνται στην πεζοπορία παράλληλα στις ακτές της Θάλασσας του Βάντεν. Οι σημαντικότεροι ποδοσφαιρικοί όμιλοι του Φρίσλαντ είναι η Χέρεϊνφεϊν και η Καμπούρ.

## Διοικητική διαίρεση
thumb|right|220px|Χάρτης του Φρίσλαντ
Οι δέκα μεγαλύτερες πόλεις του Φρίσλαντ είναι οι ακόλουθες (πληθυσμός σε παρένθεση):
* Λέουβαρντεν (Leeuwarden) (96.578)
* Ντράχτεν (44.598)
* Σνέικ (33.401)
* Χερενφέιν (28.497)
* Χάρλινγκεν (15.729)
* Ντόκουμ (13.145)
* Φράνεκερ (12.995)
* Γιούρε (12.902)
* Βόλφεχα (12.738)
* Λέμμερ (10.220)

## Παραπομπές


## Εξωτερικοί σύνδεσμοι

* Τουριστικός ιστότοπος 
* Επίσημος ιστότοπος της επαρχίας
* Αρχείο κινηματογράφου του Φρίσλαντ
* Χάρτης της επαρχίας
* Τοπικό επιτραπέζιο παιχνίδι
* Γραμμές λεοφορείων
* Φοιτητική λέσχη στο Χρόνινγκεν όπου μιλούν φριζικά
* 

Φρισλαντ
Γ΄ κατηγορία ποδοσφαίρου ανδρών Κύπρου 2010-11

Η **Γ΄ κατηγορία ποδοσφαίρου ανδρών Κύπρου 2010-11** ήταν η 40η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άσσιας για 1η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορίας 2010-11 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2011-12. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2011-12. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Γ΄ κατηγορία ποδοσφαίρου ανδρών Κύπρου 2009-10|2009-10]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία 2010-11
* Χαλκάνορας Ιδαλίου
* Αναγέννηση Δερύνειας
* Άδωνις Ιδαλίου

Ομάδες που διαβαθμίστηκαν στην Δ΄ κατηγορία 2010-11:
* Ε.Ν. ΘΟΪ Λακατάμιας
* Κισσός FC Κισσόνεργας
* Αχυρώνας Λιοπετρίου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Β΄ κατηγορία 2009-10
* Φρέναρος FC 2000
* Α.Ο. Αγία Νάπα
* ΜΕΑΠ Πέρα Χωρίου-Νήσου

Ομάδες που προήχθησαν από την Δ΄ κατηγορία 2009-10:
* Ένωση Νέων Παρεκκλησιάς
* Νίκος & Σωκράτης Ερήμης
* Αναγέννηση Γερμασόγειας

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Αποτελέσματα

## Παραπομπές


## Πηγές
*
*
*
*
*

## Εξωτερικοί σύνδεσμοι
*

## Δείτε επίσης

* Γ΄ κατηγορία ποδοσφαίρου ανδρών Κύπρου
* Κύπελλο Κύπρου Γ΄ – Δ΄ κατηγορίας 2010-11
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2010-2011
Β΄ Εθνική ποδοσφαίρου ανδρών 2001-02

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 2001-02** διεξήχθη σε έναν όμιλο των 14 ομάδων, που ήταν ο μικρότερος αριθμός στην ιστορία της Β΄ Εθνικής. Ξεκίνησε έχοντας ως επίσημη ονομασία: *Πρώτη κατηγορία*, μιας και από την προηγούμενη περίοδο η Α΄ Εθνική είχε μετονομαστεί σε *Ανώτερη κατηγορία* ή *Διακεκριμένη*. Όμως, το πείραμα της μείωσης των ομάδων είχε ήδη ξεθωριάσει και αποφασίστηκε το πρωτάθλημα να επανέλθει σταδιακά στον προηγούμενο αριθμό ομάδων, δηλαδή αρχικά από 14 σε 16. Παρομοίως, ξαναγύρισαν οι παλιές γνωστές ονομασίες: Α΄, Β΄ και Γ΄ Εθνική. Έτσι στην Α΄ Εθνική ανέβηκαν τρεις ομάδες, ενώ έπεσε μόνο μία και στη Γ΄ Εθνική υποβιβάστηκε μόνο μία, ενώ ανέβηκαν πέντε.

## Διοργάνωση

Στο πρωτάθλημα Β΄ Εθνικής 2001-02 δεν εφαρμόστηκε καμιά από τις καινοτομίες των προηγούμενων δύο σεζόν 1999-2000 και 2000-01, δηλαδή τα πλέι-οφ. Η προοπτική ήταν την επόμενη σεζόν να αυξηθούν και πάλι οι ομάδες από 14 σε 16, τόσο στην Α΄ Εθνική όσο και στη Β΄ Εθνική. Έτσι από την Α΄ Εθνική υποβιβάστηκε μία ομάδα, ενώ από τη Β΄ Εθνική ανέβηκαν οι τρεις πρώτες. Για να αυξηθούν οι ομάδες της Β΄ σε 16, προβλέφθηκε ο υποβιβασμός μόνο μίας ομάδας και η άνοδος πέντε από τη Γ΄ Εθνική.

***Ομάδες (14)**
***Πρωταθλητής**: **[[ΠΑΣ Γιάννινα]]**, άνοδος στην Α΄ Εθνική.
****Δευτεραθλητής**: **[[Athens Καλλιθέα|Καλλιθέα]]**, άνοδος στην Α΄ Εθνική. 
****Τριταθλητής**: **[[Α.Ο. Προοδευτική Νεολαία (ποδόσφαιρο)|Προοδευτική]]**, άνοδος στην Α΄ Εθνική. 
***Υποβιβασμός (1)**: Α.Ο. Αγίου Νικολάου.
****Υποβιβασμός από Α΄ Εθνική (1)**: Εθνικός Αστέρας.  
****Άνοδος από Γ΄ Εθνική (5)**: Α.Ο. Καβάλα, Α.Ο. Κέρκυρα, Ατρόμητος Αθηνών, Φωστήρας Ταύρου, ΑΣ Κασσάνδρας Χαλκιδικής.

### Πρώτοι σκόρερ

***14 γκολ**: Φάνης Γκέκας (Καλλιθέα).
***12 γκολ**: Γιώργος Ζαχαρόπουλος (Χαλκηδόνα).
***10 γκολ**: Γιάννης Λαζανάς (Πατραϊκός), Αλέκος Τάτσης (Προοδευτική), Γιάννης Προβίδας (Αθηναϊκός Β.).

## Βαθμολογία

## Παραπομπές


## Πηγές

*Στατιστική ποδοσφαίρου.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 246-248.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2001-2002
Σούπερ Λίγκα Κ21 2008–09

Το πρωτάθλημα Α' Εθνικής (ή Πρωτάθλημα ΟΠΑΠ Κ-21) για ηλικίες κάτω των 21 ετών της σαιζόν 2008-2009, ήταν το πρώτο με την ονομασία Κ-21 μετά τη μετονομασία του πρωταθλήματος Νέων. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2008-2009. Πρωταθλήτρια αναδείχθηκε η ομάδα της Ξάνθης.

## Βαθμολογία

## Εξωτερικοί σύνδεσμοι

*Αγωνιστικός απολογισμός 2008-2009 Επίσημος ιστότοπος Superleague Greece , σελίδα 30

Κατηγορία:Α΄ Εθνική ποδοσφαίρου Νέων
Κατηγορία:Εγχώρια ποδοσφαιρικά πρωταθλήματα 2008-2009
Ντάγκλας

thumb|right|250px|Το Ντάγκλας
Το **Ντάγκλας** (αγγλικά: Douglas), ή **Ντούλις** μανξ: Doolish), είναι η πρωτεύουσα και η μεγαλύτερη πόλη στην Νήσο του Μαν. Ο πληθυσμός της πόλης είναι 26.997 κάτοικοι σύμφωνα με την απογραφή του 2016. Βρίσκεται στις εκβολές του ποταμού Ντάγκλας, σε ένα γραφικό κολπίσκο στην ανατολική πλευρά του νησιού. Ο ποταμός Ντάγκλας αποτελεί μέρος του λιμανιού της πόλης και κύριο εμπορικό λιμάνι.

Το Ντάγκλας είναι η έδρα των Δικαστηρίων και της κυβέρνησης της Νήσου Μαν. 
Η πόλη αποτελεί κύριο κόμβο του νησιού για τις επιχειρήσεις, τη χρηματοδότηση, τις νομικές υπηρεσίες, τη ναυτιλία, τις μεταφορές, τις αγορές και τη διασκέδαση.

## Δημογραφία

Το Ντάγκλας, σύμφωνα με απογραφή του 2016, έχει 26.997 κατοίκους, παρουσιάζοντας μείωση σε σχέση με τους 27.938 κατοίκους του 2011. Στην πόλη ζει ποσοστό 32,4% του συνολικού πληθυσμού της Νήσου του Μαν, που φτάνει τους 83.314 κατοίκους το 2016.

## Αξιοθέατα-ενδιαφέροντα σημεία
thumb|right|200px|Τράμ με άλογο
Το Ντάγκλας έχει μια σειρά από αξιοθέατα:

* Ο **Πύργος του Καταφυγίου** είναι ένα μικρό κάστρο σαν καταφύγιο για τους ναυαγούς ναυτικούς. Κατασκευάστηκε από τον από τον Σερ Ουίλιαμ Χίλαρι το 1832. Μετά από αρκετά ναυάγια στην περιοχή, χρειαζόταν ένα καταφύγιο για τους επιζώντες μέχρι η βοήθεια θα μπορούσε να φτάσει.
* Το **Ντάγκλας Χεντ** (Douglas Head) είναι ένα βραχώδες σημείο στην Νήσο του Μαν. με θέα τον κόλπο του Ντάγκλας και το λιμάνι όπυ βρίσκεται το Grand Union Camera Obscura είναι ένα ασυνήθιστο κτίριο στο οποίο, μέσω των μεθόδων του φωτός και κάτοπτρα, αντανακλά εικόνες του περιβάλλοντα χώρου πάνω σε μεγάλες λευκές οθόνες μέσα στο σκοτεινά όρια του κτιρίου.
* Τα **Τράμ με άλογο** που κινούνται κατά μήκος της παραλίας από την άνοιξη ως τις αρχές του φθινοπώρου. 
* Τα **τραίνα ατμού** που διασχίζει 15 μίλια από το σιδηροδρομικό σταθμό Ντάγκλας προς Port Erin στα νότια του νησιού.
* Η **Εξέδρα επισήμων** στον Glencrutchery Road που σηματοδοτεί την έναρξη και το πέρας της ετήσιων Αγώνων Μοτοσυκλέτας TT
* Το **ρολόι του Ιωβηλαίου** είναι ένα ρολόι δρόμου που χτίστηκε το 1887 σε ανάμνηση του χρυσού ιωβηλαίου της Βασίλισσας Βικτωρίας.

## Παραπομπές


## Πηγές-εξωτερικοί συνδεσμοι
* Γενικές πληροφορίες για το Ντάγκλας

Κατηγορία:Νήσος του Μαν
Δημήτρης Κοσσόβας

Ο **Δημήτρης Κοσσόβας** είναι Έλληνας προπονητής πάλης και παλαίμαχος παλαιστής. Το 1966 εντάχθηκε στην ομάδα πάλης του Παναθηναϊκού στον οποίο αγωνίστηκε για 19 έτη μέχρι και το 1985. Στη συνέχεια ανέλαβε τη θέση του προπονητή του τμήματος πάλης του Παναθηναϊκού την οποία διατήρησε έως το 2016.

Αγωνιζόμενος στο πρωτάθλημα Ελλάδος αναδείχθηκε 3 φορές πρωταθλητής, 6 φορές κατέκτησε τη 2η θέση και 3 φορές κατατάχθηκε 3ος. Σημαντικότερες διεθνής διακρίσεις  του αποτελούν η 7η θέση στο Παγκόσμιο Πρωτάθλημα το 1974 στο Κατοβίτσε, η 7η θέση στο Ευρωπαϊκό Πρωτάθλημα το 1975 στη Γερμανία και η 8η θέση στο Ευρωπαϊκό Πρωτάθλημα το 1974 στη Μαδρίτη. Σε Διεθνή Τουρνούα κατέκτησε την 1η θέση το 1971 στη Γιουγκοσλαβία και τη 2η στο Τουρνουά Ακρόπολις την ίδια χρονιά. Αναδείχθηκε επίσης 3ος στα Διεθνή Τουρνούα του Τορίνο το 1972 και της Αλεξάνδρειας το 1976. Έχει κατακτήσει τέσσερις φορές την 4η θέση στο Πρωτάθλημα ΣΙΣΜ.

Για την παρουσία του έχει βραβευτεί από το σύλλογο παλαιμάχων της ομάδας ενώ έχει ψηφιστεί από τους φιλάθλους ανάμεσα στους 8 σημαντικότερους φορείς και αθλητές του Παναθηναϊκού.

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες προπονητές πάλης
Κατηγορία:Παλαιστές ΠΑΟ
Κατηγορία:Προπονητές πάλης ΠΑΟ
Φεστιβάλ Θεσσαλονίκης

Ο όρος **Φεστιβάλ Θεσσαλονίκης** μπορεί να αναφέρεται:
* στο Φεστιβάλ Κινηματογράφου Θεσσαλονίκης
* στο Φεστιβάλ Ντοκιμαντέρ Θεσσαλονίκης
* στο Φεστιβάλ Τραγουδιού Θεσσαλονίκης
Πολιτογράφηση

**Πολιτογράφηση** ονομάζεται η επίσημη διοικητική πράξη, με την οποία ένα κράτος απονέμει την ιδιότητα του πολίτη (ιθαγένεια ή αλλιώς υπηκοότητα) σε κάποιον που έως τότε ήταν πολίτης άλλου ή κανενός κράτους. Μετά την πολιτογράφησή του, το άτομο εφοδιάζεται με τα απαραίτητα δημόσια έγγραφα (ταυτότητα, διαβατήριο κ.ά.) και εξομοιώνεται νομικά με τους υπόλοιπους πολίτες του κράτους, τόσο στα δικαιώματα όσο και στις υποχρεώσεις. Ενδεχόμενες εξαιρέσεις από την αρχή της ισότητας αφορούν συνήθως ακραία για το μέσο άνθρωπο ενδεχόμενα, για παράδειγμα στις ΗΠΑ δεν μπορεί να εκλεγεί πρόεδρος.

Βάσει των διεθνώς ισχυόντων, πολιτογράφηση μπορεί να τελεστεί μόνο εάν το ζητήσει ο ενδιαφερόμενος και μόνο από την αρμόδια γι' αυτό δημόσια αρχή. Από εκεί και πέρα, κάθε κράτος θέτει διαφορετικές προϋποθέσεις. Συνήθη κριτήρια που λαμβάνουν υπ' όψιν οι εθνικές νομοθεσίες, εναλλακτικά ή συνδυαστικά, είναι η καταγωγή από κάτοχο της ιθαγένειας ή μέλος εθνικής μειονότητας/παροικίας του εξωτερικού (δίκαιο του αίματος), γέννηση ή/και επί μακρόν διαμονή στη χώρα (δίκαιο του εδάφους), ανθρωπιστικοί λόγοι (ιδίως σε περιπτώσεις ανιθαγενών πολιτικών προσφύγων) ή προσφορά εξαίρετων υπηρεσιών (τιμητική πολιτογράφηση).

Παρομοίως, ζήτημα των επιμέρους εθνικών νομοθεσιών αποτελεί το τι συμβαίνει με την προηγούμενη ιθαγένεια. Ορισμένα κράτη επιτρέπουν στους πολιτογραφούμενους τη *διπλή ιθαγένεια*, δηλ. να «κρατήσουν» και την προηγούμενη, ενώ άλλα τους επιβάλλουν να την αποποιηθούν.

Κατηγορία:Δίκαιο ιθαγένειας
Κατηγορία:Νόμοι
Κατηγορία:Φιλοσοφία του Δικαίου
Ελληνική κρατική τηλεόραση

Ο όρος **ελληνική κρατική τηλεόραση** μπορεί να αναφέρεται ιστορικά στους φορείς:
* Εθνικό Ίδρυμα Ραδιοφωνίας και Τηλεόρασης (ΕΙΡΤ) και
* Υπηρεσία Ενημερώσεως Ενόπλων Δυνάμεων (ΥΕΝΕΔ) που συγχωνεύτηκαν το 1987 προκειμένου να σχηματιστεί η 
* Ελληνική Ραδιοφωνία Τηλεόραση (ΕΡΤ)
* Ελληνική Δημόσια Τηλεόραση (ΕΔΤ)
* Δημόσια Τηλεόραση (ΔΤ)
* Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ)
Αγγλικό πρωτάθλημα ποδοσφαίρου ανδρών 1888-1889

Το 1888-1889 διοργανώθηκε το πρώτο Αγγλικό πρωτάθλημα ποδοσφαίρου ανδρών. Διήρκεσε από το φθινόπωρο του 1888 μέχρι την άνοιξη του 1889. Ήταν επίσης το πρώτο πρωτάθλημα ποδοσφαίρου οπουδήποτε στον κόσμο.
μικρογραφία|343x343εσ|Ο πρώτος βαθμολογικός πίνακας που έχει δημιουργηθεί στο Αγγλικό ποδόσφαιρο.
Η σεζόν ξεκίνησε στις 8 Σεπτεμβρίου 1888 με 12 μέλη από το Μίντλαντ και την Βόρεια Αγγλία: Άκρινγκτον , Άστον Βίλα , Γουέστ Μπρόμιτς , Γούλβερχαμπτον , Έβερτον , Μπέρνλεϊ , Μπλάκμπερν , Μπόλτον , Νοτς Κάουντι , Ντέρμπι Κάουντι , Πρέστον Νορθ Εντ , Στόουκ Σίτι που συμφωνήσαν να παίξουν είκοσι δύο αγώνες, με κάθε ομάδα να παίζει με τις έντεκα αντιπάλους της. Κάθε ομάδα έπαιζε με τις άλλες ομάδες δύο φορές, η μία φορά εντός και η άλλη εκτός έδρας, και για κάθε ομάδα που νικάει την αντίπαλο ομάδα κερδίζει δύο πόντους και έναν πόντο αν προκύψει ισοπαλία. Η ομάδα με τους περισσότερους πόντους στο τέλος της σεζόν είναι η πρωταθλήτρια Αγγλίας, ενώ οι τέσσερις ομάδες με τον μικρότερο αριθμό πόντων ήταν υποχρεωμένες να επιδιώξουν επανεκλογή για την συμμετοχή τους στο πρωτάθλημα της επόμενης σεζόν.

Η Πρέστον Νορθ Εντ κέρδισε το πρωτάθλημα χωρίς ήττα , επίσης νίκησε και στο Κύπελλο Αγγλίας του 1889 κάνοντας το πρώτο νταμπλ της Αγγλίας.

## Βαθμολογία

Κλειδί: Ν = Νίκες Ι = Ισοπαλίες Η = Ήττες Γ/Υ = Γκολ υπέρ Γ/Κ = Γκολ κατά

## Πίνακας αποτελεσμάτων

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Κορυφαίοι σκόρερ

## Κορυφαίοι τερματοφύλακες

## Ομάδα πρωταθλητών της Πρέστον Νορθ Εντ

## Δείτε επίσης

* 1888-89 στο Αγγλικό ποδόσφαιρο

* 1888 στο ποδόσφαιρο
* 1889 στο ποδόσφαιρο

## Αναφορές

* RSSSF Αγγλικό πρωτάθλημα ποδοσφαίρου ανδρών 1888-1889

## Παραπομπές


Κατηγορία:Πρέμιερ Λιγκ
ΠΟΛ/ΑΕ Μαρωνίου

Ο **ΠΟΛ/ΑΕ Μαρωνίου** ή ο **ΠΟΛ/ΑΕΜ** (διαβάζεται «πολ/αέμ») ήταν κυπριακή ποδοσφαιρική ομάδα με έδρα το Μαρώνι της επαρχίας Λάρνακας. Χρώματα της ομάδας ήταν το πράσινο και το άσπρο. 

## Ιστορία
Η ίδρυση του ΠΟΛ/ΑΕ Μαρωνίου ήταν μια προσπάθεια επαναδημιουργίας του Πεζοπορικού Ομίλου Λάρνακας (ΠΟΛ) από υποστηριχτές και πρώην ποδοσφαιριστές του Πεζοπορικού. Μετά τον υποβιβασμό της ΑΕΚ Λάρνακας στη Β΄ κατηγορία (η οποία προέκυψε από την ενοποίηση Πεζοπορικού και ΕΠΑ) οι υποστηριχτές και πρώην ποδοσφαιριστές του Πεζοπορικού ανέλαβαν την Αθλητική Ένωση Μαρωνίου (ΑΕΜ), η οποία αγωνιζόταν στα αγροτικά πρωταθλήματα. Άλλαξαν το όνομα της ομάδας σε ΠΟΛ/ΑΕΜ Μαρωνίου και προσπάθησαν να εντάξουν την ομάδα στα πρωταθλήματα της Κυπριακής Ομοσπονδίας Ποδοσφαίρου (ΚΟΠ). Ο ΠΟΛ/ΑΕ Μαρωνίου είχε ως έτος ίδρυσης το 2008.

Αρχικά η ομάδα συμμετείχε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Την περίοδο 2009-10 κατέκτησε το πρωτάθλημα της ομοσπονδίας, όπως και το κύπελλο. Ακολούθως συμμετείχε στο πρωτάθλημα ένταξης 2010 το οποίο κατέκτησε και έτσι εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου. 

Στην πρώτη συμμετοχή της στη Δ΄  κατηγορία, την περίοδο 2010-11, τερμάτισε στη δεύτερη θέση, εξασφαλίζοντας την άνοδο στη Γ΄ κατηγορία. Στα μέσα του πρωταθλήματος Γ΄ κατηγορίας 2011-12 αναγκάστηκε να αποχωρήσει λόγω οικονομικών προβλημάτων. Η ομάδα διαλύθηκε και επανιδρύθηκε η ΑΕΜ Μαρωνίου  η οποία συμμετέχει στα αγροτικά (τοπικά) πρωταθλήματα.






1Ο ΠΟΛ/ΑΕ Μαρωνίου αποχώρησε από το πρωτάθλημα μετά την 14η αγωνιστική. Ως αποτέλεσμα όλοι εναπομείναντες αγώνες της ομάδας ΠΟΛ/ΑΕ Μαρωνίου αλλά και όσοι είχαν ήδη πραγματοποιηθεί κατακυρώθηκαν με 3-0 υπέρ των αντιπάλων της.


## Τίτλοι
*Πρωτάθλημα ένταξης
**Νικητής: 2010

*Πρωτάθλημα ΟΠΝ ΣΕΚ
**Πρωταθλητής: 2009-10

*Κύπελλο ΟΠΝ ΣΕΚ
**Κυπελλούχος: 2009-10

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις αθλητικών συλλόγων το 2008
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Μαρώνι
Φοίνικας Αγίας Μαρίνας Χρυσοχούς

Ο **Φοίνικας Αγίας Μαρίνας Χρυσοχούς** ηταν κυπριακή αθλητικός σύλλογος με έδρα την Αγία Μαρίνα Χρυσοχούς της επαρχίας Πάφου. Ιδρύθηκε το 1973.  Χρώματα της ομάδας ήταν το πράσινο και το άσπρο. Διατηρούσε τμήμα ποδοσφαίρου. Έδρα της ομάδας ήταν το Κοινοτικό Στάδιο Ευριπίδης Αγίας Μαρίνας Χρυσοχούς. 

## Ίδρυση
Ο Φοίνικας ιδρύθηκε το 1973. Σκοπός την ίδρυσης του σωματείου ήταν η απασχόληση της νεολαίας της κοινότητας της Αγίας Μαρίνας Χρυσοχούς και της ευρύτερης περιοχής με τον αθλητισμό και ειδικά με το ποδόσφαιρο ώστε να παραμένει μακριά από οποιεσδήποτε εξαρτήσεις.

## Ιστορία
Μέχρι το 2010 αγωνιζόταν στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Το 2010 κέρδισε την ένταξη του στην Κυπριακή Ομοσπονδία Ποδοσφαίρου (ΚΟΠ) και στο πρωτάθλημα Δ΄ κατηγορίας μέσω του πρωταθλήματος ένταξης 2010.

Την πρώτη περίοδο η ομάδα τερμάτισε στην 11η θέση και παρέμεινε στην κατηγορία. Την επόμενη περίοδο τερμάτισε στην έβδομη θέση. Την περίοδο 2012-13 κατέκτησε τη δεύτερη θέση και προβιβάστηκε στη Γ΄ κατηγορία. Στο πρωτάθλημα Γ΄ κατηγορίας 2013-14 τερμάτισε στην έβδομη θέση. Την περίοδο 2014-15 τερμάτισε στην τελευταία θέση του πρωταθλήματος και υποβιβάστηκε στη νεοϊδρυθείσα Επίλεκτη κατηγορία ΣΤΟΚ 2015-16.

Την περίοδο 2016-17 τερμάτισε στην 3η θέση του πρωταθλήματος και προβιβάστηκε στη Γ΄ κατηγορία. Την περίοδο 2017-18 τερμάτισε στην 15η θέση του πρωταθλήματος Γ΄ κατηγορίας και υποβιβάστηκε στην Επίλεκτη Κατηγορία. 

Ο Φοίνικας συνέχισε να αγωνίζεται στην Επίλεκτη Κατηγορία της ΣΤΟΚ μέχρι και την περίοδο 2022-23 όπου και τερμάτισε στην 15η θέση και υποβιβάστηκε στις διοργανώσεις της ΠΟΑΣΠ. Το 2024 ενοποιήθηκε με την ΕΝ.Α.Δ. Πόλης Χρυσοχούς δημιουργώντας τον ΑΠΟΠ Πόλης Χρυσοχούς.



### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως και την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι-Διακρίσεις
*Α΄ κατηγορία ΠΟΑΣΠ (3): 1998-99, 2008-09, 2009-10
*Κύπελλο ΠΟΑΣΠ (2): 1999, 2010

## Παραπομπές


## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου 
*

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 1973
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αγία Μαρίνα Χρυσοχούς